text: Seinastu dagarnir hava vit kunngjørt fleiri spennandi nøvn til leikarahópin fyri 2023 og samanum tikið hava vit eitt lið við dugnaligum ungum leikarum, har fleiri longu hava royndir í bestu deildini og so hava vit eisini nakrar “veteranar”, ið, hóast aldurin ikki er heilt uppi ígjøgnum, so hava teir fleiri ára royndir í ovastu deildini.
text: #000000
text: Í gjárkvøldið varð sáttmáli so undirskrivaður við 3 sera spennandi leikarar, ið allir hava tað til felags, at teir eru blaðungir og so at siga óroyndir í bestu deildini. Tó, so hava teir dygdir, ið TB metir seg hava tørv á, á besta liðnum.
text: #000001
text: Erik og Tummas Pauli hava gjørt so mikið um seg á U17-felagsliðnum, at venjari og leiðsla hava fingið eyguni upp fyri teimum og bjóðað teimum ein sáttmála, ið teir tíbetur hava skrivað undir!
text: #000003
text: Erik er 16 ára gamal og er enn ikki skrásettur fyri nakran dyst í bestu deildini.
text: #000004
text: 16 ára gamli Tummas Pauli heldur esini til í verjuni og varð skiftur inn í 5 dystum fyri besta liðið í fjør.
text: #000005
text: Verjuleikarin Mikal varð skiftur inn í tveimum dystum í Betri Deildini í 2021. Mikal er 17 ára gamal.
text: #000006
text: Hetta verður eitt spennandi ár hjá felagnum og ikki minst hjá ungu garpunum, ið vónandi sleppa at vísa hvør dugur er í teimum. Allir hava teir spælt fótbólt við Stórá, síðan teir vóru heilt lítlir. Nú er lutfalsliga trygga tilveran á vøllinum, í yngru deildunum, skift út við fótbólt í bestu føroysku mannsdeildini. Her skal bæði ferð og styrki til og tað metir felagið at hesir ungu, lovandi leikarar innihalda.
text: #000008
text: Í yngru deildunum eru fleiri leikarir ið vísa lovandi taktir, og væntast kann, komandi tíðina, at vit fara at kunngera okkurt navn afturat.
text: #000009
text: Hjartaliga til lukku við sáttmálanum tit og bestu eydnu á vøllinum í 2023!
text: #000010